**Ministru kabineta rīkojuma projekta**

**„Grozījumi darbības programmas „Infrastruktūra un pakalpojumi” papildinājumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk - MK) rīkojuma projektu „Grozījumi darbības programmas „Infrastruktūra un pakalpojumi” papildinājumā”” (turpmāk – rīkojuma projekts) Vides aizsardzības un reģionālās attīstības ministrija (turpmāk - VARAM) izstrādājusi saskaņā ar Eiropas Savienības struktūrfondu un Kohēzijas fonda vadības likuma 13. panta pirmās daļas 1. punktu, MK 2007. gada 29. jūnija noteikumu Nr. 419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK 2013. gada 20. augusta protokollēmuma (Nr. 45 97.§) 10.5. apakšpunktu tika pieņemts lēmums konceptuāli atbalstīt finansējuma piešķiršanu darbības programmas „Cilvēkresursi un nodarbinātība” papildinājuma 1.2.1.1.4. apakšaktivitātei „Sākotnējās profesionālās izglītības pievilcības veicināšana” (turpmāk – 1.2.1.1.4. apakšaktivitāte) 13 349 976 *euro* apmērā un pārdalīt finansējumu no Izglītības un zinātnes ministrijas pārziņā esošajām aktivitātēm 6 855 393 *euro* apmērā mērķstipendiju izmaksai 2013./2014. mācību gadā, kā arī par stipendiju izmaksu finansējuma avotu 2014./2015. mācību gadam 6 494 583 *euro* apmērā lemt 2013. gada 4. ceturksnī vai 2014. gadā, vērtējot Eiropas Savienības fondu neapgūtos līdzekļus un atlikumus citu Eiropas Savienības fondu aktivitāšu ietvaros. 2014. gada 19. marta Koalīcijas darba grupas sanāksmē par Eiropas Savienības fondu jautājumiem tika atbalstīta papildu finansējuma piešķiršana 1.2.1.1.4. apakšaktivitātei mērķstipendiju izmaksai profesionālās izglītības iestāžu audzēkņiem 2014./2015. mācību gadā 6 494 583 *euro* apmērā, tādējādi veicinot profesionālās izglītības pievilcību, jauniešu iesaisti izglītības sistēmā un konkurētspēju darba tirgū:  a)indikatīvi 1 856 210 *euro* apmērā no darbības programmas „Infrastruktūra un pakalpojumi” papildinājuma 3.2.2.1.2. apakšaktivitātes „Izglītības iestāžu informatizācija” finansējuma atlikumiem (turpmāk – 3.2.2.1.2.apakšaktivitāte);  b)indikatīvi 4 638 373 *euro* apmērā no darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” (turpmāk – 3.2.2.1.1.apakšaktivitāte) atlikumiem.  Ņemot vērā iepriekšminēto, lai nodrošinātu virssaistību finansējuma 6 494 583 *euro* apmērā pārdali no 3.2.2.1.1. apakšaktivitātes uz 1.2.1.1.4. apakšaktivitāti, ir nepieciešams 3.2.2.1.1. apakšaktivitātes Eiropas Reģionālās attīstības fonda (turpmāk – ERAF) finansējumu 4 638 373 *euro* apmērā un 3.2.2.1.2. apakšaktivitātes ERAF finansējumu 1 856 670 *euro* apmērā novirzīt uz 3.2.2.1.1. apakšaktivitātes ceturto kārtu, vienlaikus par tādu pašu summu ceturtās kārtas ietvaros samazinot virssaistību finansējumu, lai nodrošinātu ERAF finansējuma un virssaistību finansējuma savstarpējo pārdaļu kompensēšanas mehānismu un Eiropas Savienības fondu atlikumu efektīvu izmantošanu.  Lai nodrošinātu iepriekšminēto finansējuma pārdali, rīkojuma projekts paredz precizēt 3.2.2.pasākuma „IKT infrastruktūra un pakalpojumi” finanšu plānu un finansējumu 1 856 670 *euro* apmērā novirzīt no 3.2.2.1.2. apakšaktivitātes uz 3.2.2.1.1. apakšaktivitāti.  Papildus darbības programmas „Infrastruktūra un pakalpojumi” papildinājumā nepieciešams precizēt 3.2.2. pasākuma „IKT infrastruktūra un pakalpojumi” 3.2.2.1.2.apakšaktivitātei noteikto iznākuma rādītāju, samazinot iegādāto IKT vienību skaitu izglītības iestādēs no 15 883 uz 14 704. Ierosinātās izmaiņas saistītas ar izglītības iestāžu reorganizāciju, kā rezultātā samazinājies izglītības iestāžu skaits, kurās 3.2.2.1.2.apakšaktivitātes ietvaros sākotnēji tika plānots iegādāt IKT vienības, kā arī ņemot vērā to, ka 3.2.2.1.2.apakšaktivitātes ietvaros jauna atlases kārta netiek plānota un ir ierosināts samazināt ERAF finansējumu par 1 856 670 *euro*. Lai nodrošinātu 3.2.2.1.2.apakšaktivitātei noteikto iznākuma rādītāju sākotnēji plānotajā apjomā, Eiropas Savienības 2007.-2013.gada plānošanas periodā bija nepieciešams iegādāties 14 067 IKT vienības. Faktiski 3.2.2.1.2.apakšaktivitātes ietvaros tika iegādātas 12 888 IKT vienības (tai skaitā 10 847 stacionārie datori, 958 portatīvie datori, 471 multimediji un ierīkoti 612 lokālie datortīkli).  Iznākuma rādītājs plānotajā apmērā netika sasniegts šādu iemeslu dēļ: (1) projektu īstenošanas laikā finansējuma saņēmēji, galvenokārt pašvaldības, veica savā pārziņā esošo izglītības iestāžu tīkla sakārtošanu, ņemot vērā to rīcībā esošos finanšu līdzekļus, kā rezultātā daļa izglītības iestāžu tika reorganizētas (to saskaņojot ar IZM), tai skaitā 35 izglītības iestādes – labuma guvējas – tika pievienotas citām izglītības iestādēm kā filiāles vai struktūrvienības un tās nebija tiesīgas saņemt multimediju tehnikas komplektu un tajā ietilpstošo portatīvo datoru; (2) ņemot vērā to, ka projektu īstenošanas laikā veiktās izglītības iestāžu reorganizācijas dēļ daļai projektu labumu guvēju bija mainījies juridiskais statuss, lai nodrošinātu atbilstību 3.2.2.1.2.apakšaktivitātes MK noteikumos noteiktajam, bija nepieciešams veikt grozījumus projektā, tai skaitā, veikt IKT vienību pārrēķinu uz aktuālo skolēnu skaitu noteiktajā mācību gadā, kā rezultātā, ievērojot to, ka izglītojamo skaits ar katru mācību gadu izglītības iestādēs (īpaši ārpus republikas nozīmes pilsētām) sarūk, attiecīgi samazinājās maksimālais izglītības iestādēm piegādājamo IKT vienību skaits, kas ietekmēja arī apakšaktivitātes ietvaros kopējo piegādājamo IKT vienību skaitu.  3.2.2.1.2.apakšaktivitātes mērķis ir sasniegts, jo projektu iesniegumu atlasē tika uzaicinātas piedalīties pašvaldības no visiem Latvijas reģioniem. Atsevišķas pašvaldības dēļ tā, ka nevarēja nodrošināt līdzfinansējumu, kas sākotnēji šajā apakšaktivitātē bija paredzēts, projektus 3.2.2.1.2.apakšaktivitātē neīstenoja. No 114 apstiprinātajiem projektiem tika pabeigti īstenot 113 projekti par kopējo ERAF finansējumu 15 420 301, 44 *euro* jeb 88,83% apmērā no pieejamā ERAF finansējuma. Ievērojot MK 08.05.2012. lēmumu (prot. Nr.25 26.§ 7.punkts), brīvais finansējums 3.2.2.1.2.apakšaktivitātē ir 1 856 670 *euro*.  Lai nodrošinātu iepriekšminēto, rīkojuma projekts paredz precizēt 3.2.2.1.2.apakšaktivitātes iznākuma rādītājus. |
| 3. | Projekta izstrādē iesaistītās institūcijas | Nav |
| 4. | Cita informācija | Sabiedrības līdzdalība noteikumu projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar darbības programmas „Infrastruktūra un pakalpojumi” papildinājumā noteikto: 1)3.2.2.1.1. apakšaktivitātes mērķa grupa ir ikviena pārvaldes iestāde, pilnvarotā persona valsts pārvaldes uzdevumu veikšanai un citi informācijas sistēmu un elektronisko pakalpojumu lietotāji;  2)3.2.2.2. apakšaktivitātes mērķa grupa ir izglītības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Pēc rīkojuma projekta apstiprināšanas MK vai vienlaicīgi tiek plānots virzīt grozījumus MK 2008. gada 21. jūlija noteikumos Nr. 576 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases pirmo kārtu”, grozījumus MK 2010. gada 10. augusta noteikumos Nr. 766 „Noteikumi par darbības programmas „Infrastruktūra un pakalpojumi” papildinājuma 3.2.2.1.1. apakšaktivitātes „Informācijas sistēmu un elektronisko pakalpojumu attīstība” projektu iesniegumu atlases otro, trešo, ceturto un piekto kārtu””, kā arī grozījumus MK 2008. gada 5. augusta noteikumos Nr. 649 „Noteikumi par darbības programmas “Infrastruktūra un pakalpojumi” papildinājuma 3.2.2.1.2. apakšaktivitāti “Izglītības iestāžu informatizācija””. |
| 2. | Atbildīgā institūcija | VARAM, Izglītības un zinātnes ministrija |
| 3. | Cita informācija | Nav |

*Anotācijas III, V – VII sadaļa – projekts šīs jomas neskar.*

Iesniedzējs:

vides aizsardzības un

reģionālās attīstības ministrs R.Naudiņš

Vīza:

valsts sekretārs G.Puķītis

14.05.2014. 12:11

Ieva Briņķe

66016716; ieva.brinke@varam.gov.lv